Verband tussen reën en maan gevind | Maroela Media
Verband tussen reën en maan gevind
Argieffoto (Foto: jrperes, Pixabay)
Wetenskaplikes van die Universiteit van Washington wat 15 jaar se satellietdata bestudeer het, meen hulle het 'n verband tussen die stand van die maan en reënval vasgestel.
Dis egter nie duidelik of prof. John Wallace en sy doktorale student, Tsubasa Kohyama, bewyse gevind het vir die "ou mense" se geloof dat die maan soms "skep" en ander kere weer "gooi" afhangende van hoe die sekelmaan lê nie.
Hul navorsing het getoon dat daar minder reën reg onder die maan val, ook al is die maan aan die ander kant van die aarde. Dit het reeds uit vroeëre navorsing geblyk dat die lugdruk onder die invloed van die maan se swaartekrag styg. Die lug word dan ook warmer en kan meer vog hou sonder dat dit begin reën.
Die navorsingsverslag is pas in die Geophysical Research Letters gepubliseer.
Wallace wil die data verder bestudeer om vas te stel of daar 'n verband is tussen die maan en soorte neerslag.
Lees meer: Washington.edu
Die afstand van die maan vanaf die aarde wissel ook gereeld . Dus dit het ook `n uitwerking op ons reen. so beweeg die maan ook na noord en dan weer na suid, dit het alles `n uitwerking op ons reen , dan het die stand van die maan soos wanneer dit van donkermaan na volmaan en dan weer van volmaan na donkermaan weer met ons plantegroei te doen.
Shannon,haha ek het my nou histeries gelag vir jou kommentaar. Ons bure se honde blaf sommer vir niks en alles of die son skyn, die maan vol is, half is glad nie skyn of wat ookal. alte naar, g'n men skan dit hou want hulle bly nie eers in hul eie erf nie! En kla jy raak die vrou so hiper sy sê jou sleg, verbied haar werkers om by ons s'n te mag kuier (ek belowe jou ek gee al die werkers hier om ons 'n kersparty elke einde van die jaar omdat hul ver van familie is en… Lees meer »
Die wetenskaplikes stel niks vas en vind niks uit met betrekking tot die verhouding tussen maanstand en reënval, nie. Al wat hulle doen is om te bevestig wat die boermense van die jare toet gesê het.